ETA:n sekakomitean päätös N:o 105/2001, tehty 26 päivänä lokakuuta 2001, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 322 , 06/12/2001 s. 0011 - 0012



ETA:n sekakomitean päätös N:o 105/2001, tehty 26 päivänä lokakuuta 2001, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 19 päivänä kesäkuuta 2001 tehdyllä ETA:n sekakomitean päätöksellä N:o 64/2001(1). (2) Elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annettu Euroopan parlamentin ja neuvoston direktiivi 94/35/EY(2), sellaisena kuin se on oikaistuna EYVL:ssä L 265, 30.9.1998, s. 35, olisi otettava osaksi sopimusta. (3) Elintarvikkeissa käytettäväksi tarkoitetuista väriaineista 30 päivänä kesäkuuta 1994 annettu Euroopan parlamentin ja neuvoston direktiivi 94/36/EY(3), sellaisena kuin se on oikaistuna EYVL:ssä L 259, 7.10.1994, s. 33 ja EYVL:ssä L 252, 4.10.1996, s. 23, olisi otettava osaksi sopimusta. (4) Elintarvikealan tiedekomitea määritti maaliskuussa 2000 syklamaatille uuden pienemmän sallitun enimmäispäiväannoksen, jota tarkastellaan seuraavan elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annetun Euroopan parlamentin ja neuvoston direktiivin mukautuksen yhteydessä. (5) Elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annettu Euroopan parlamentin ja neuvoston direktiivi 95/2/EY(4), sellaisena kuin se on korjattuna EYVL:ssä L 248, 14.10.1995, s. 60, olisi otettava osaksi sopimusta. (6) Direktiivillä 95/2/EY on kumottu 25 päivästä maaliskuuta 1995 elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä 5 päivänä marraskuuta 1963 annettu neuvoston direktiivi 64/54/ETY(5), elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä 13 päivänä heinäkuuta 1970 annettu neuvoston direktiivi 70/357/ETY(6), elintarvikkeissa sallittuja emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä 18 päivänä kesäkuuta 1974 annettu neuvoston direktiivi 74/329/ETY(7), sekä väliaikaisten toimenpiteiden käyttöön ottamisesta tiettyjen ainesosien ilmoittamiseksi kuluttajalle tarkoitettujen elintarvikkeiden merkinnöissä 22 päivänä heinäkuuta 1983 annettu komission direktiivi 83/463/ETY(8), jotka on otettu osaksi sopimusta ja jotka olisi sen vuoksi poistettava sopimuksesta, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan XII luvun 54y kohdan (Euroopan parlamentin ja neuvoston direktiivi 1999/3/EY) jälkeen seuraavat kohdat: "54z. 394 L 0035: Euroopan parlamentin ja neuvoston direktiivi 94/35/EY, annettu 30 päivänä kesäkuuta 1994, elintarvikkeissa käytettäväksi tarkoitetuista makeutusaineista (EYVL L 237, 10.9.1994, s. 3), sellaisena kuin se on oikaistuna EYVL:ssä L 265, 30.9.1998, s. 35. Tätä sopimusta sovellettaessa direktiiviä koskee seuraava mukautus: 'Yhteisön E 952:ta (syklamaatti) koskevat säännökset tulevat voimaan Norjassa siitä päivästä, jolloin seuraava elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annettua Euroopan parlamentin ja neuvoston direktiiviä 94/35/EY koskeva muutos E 952:n (syklamaatin) osalta tulee voimaan.' 54za. 394 L 0036: Euroopan parlamentin ja neuvoston direktiivi 94/36/EY, annettu 30 päivänä kesäkuuta 1994, elintarvikkeissa käytettäväksi tarkoitetuista väriaineista (EYVL L 237, 10.9.1994, s. 13), sellaisena kuin se on oikaistuna EYVL:ssä L 259, 7.10.1994, s. 33 ja EYVL:ssä L 252, 4.10.1996, s. 23. 54zb. 395 L 0002: Euroopan parlamentin ja neuvoston direktiivi 95/2/EY, annettu 20 päivänä helmikuuta 1995, elintarvikkeiden muista lisäaineista kuin väri- ja makeutusaineista (EYVL L 61, 18.3.1995, s. 1), sellaisena kuin se on oikaistuna EYVL:ssä L 248, 14.10.1995, s. 60." 2 artikla Sopimuksen liitteessä II olevan XII luvun 2, 5, 8 ja 33 kohdan teksti poistetaan. 3 artikla Direktiivien 94/35/EY, sellaisena kuin se on korjattuna EYVL:ssä L 265, 30.9.1998, s. 35, 94/36/EY, sellaisena kuin se on oikaistuna EYVL:ssä L 259, 7.10.1994, s. 33 ja EYVL:ssä L 252, 4.10.1996, s. 23, sekä 95/2/EY, sellaisena kuin se on oikaistuna EYVL L 248, 14.10.1995, s. 60, islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 4 artikla Tämä päätös tulee voimaan 27 päivänä lokakuuta 2001 jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(9). 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 26 päivänä lokakuuta 2001. ETA:n sekakomitean puolesta E. Bull Puheenjohtaja (1) EYVL L 238, 6.9.2001, s. 8. (2) EYVL L 237, 10.9.1994, s. 3. (3) EYVL L 237, 10.9.1994, s. 13. (4) EYVL L 61, 18.3.1995, s. 1. (5) EYVL 12, 27.1.1964, s. 161/64. (6) EYVL L 157, 18.7.1970, s. 31. (7) EYVL L 189, 12.7.1974, s. 1. (8) EYVL L 255, 15.9.1983, s. 1. (9) Valtiosäännön asettamista vaatimuksista ei ole ilmoitettu.